पाँच जनाभन्दा बढीको परिवारले प्रतिसदस्य ४ सय ५० रुपैयाँका दरले थप प्रिमियम तिनुपर्ने हुन्छ । स्वास्थ्य बीमा गरेपछि एकैचोटि ठूलो आर्थिक भार नपर्ने भएकाले विशेषगरी आर्थिक रूपमा विपन्न परिवारमा यो कार्यक्रम प्रभावकारी बन्ने स्वास्थ्य बीमा बोर्ड जिल्ला संयोजक अमर खड्काले जानकारी दिए । स्वास्थ्य बीमा कार्यक्रममार्फत क्यान्सर, मुटु, मिर्गौला, स्पाइनल तथा हेड इञ्जुरी भएमा ५० हजारसम्म थप स्वास्थ्य उपचार सेवा पाउने व्यवस्था गरिएको छ । तर, कस्मेटिक अङ्गहरू राख्ने, कृत्रिम गर्भाधान, व्यक्तिगत झैझगडा, मादक पदार्थ सेवन गरी भएका दुर्घटनामा भने स्वास्थ्य बीमाले उपचार दिने छैन । रुकुम पूर्व र पश्चिम जिल्लाका सबै स्थानीय तहमा स्वास्थ्य बीमा कार्यक्रम लागू गरिएको छ ।
